b'\n_START_ARTICLE_\nDan Evensen\n_START_SECTION_\nBakgrunn\n_START_PARAGRAPH_\nHan er opprinnelig fra Saltr\xc3\xb8d men flyttet etter hvert til Nedenes. Han var lovende innen sleggekast, og har v\xc3\xa6rt med i klubbene IL S\xc3\xb8rfjell og \xc3\x98yestad IF. Som 16-\xc3\xa5ring hadde han personlig rekord p\xc3\xa5 52,50 meter. Han drev med ogs\xc3\xa5 med boksing og amerikansk fotball, og spilte p\xc3\xa5 Arendal Wildcats i 5 \xc3\xa5r som lineman. Han ble ogs\xc3\xa5 tatt ut p\xc3\xa5 det norske landslaget i amerikansk fotball. Han er ogs\xc3\xa5 norgesmester i Judo, junior-lag (Konnerud Idrettslag \xe2\x80\x93 1994). Han gikk p\xc3\xa5 University of Texas i El Paso Texas, USA i en periode p\xc3\xa5 1990-tallet og kastet slegge over 60 meter, og hadde Sommer-OL 2000 som m\xc3\xa5l. Han trente der sammen med Leif Olve Dolonen Larsen. Etter at han kom hjem til Norge igjen gikk han inn i forsvaret og tok f\xc3\xb8rstegangstjenesten.\n_START_SECTION_\nPersonlig liv\n_START_PARAGRAPH_\nHan er utdannet maskinist og arbeidet som 2.maskinist p\xc3\xa5 et r\xc3\xb8rleggingsskip utenfor Brasil f\xc3\xb8r han solgte alt og reiste til USA for andre gang, denne gangen for \xc3\xa5 drive med kampsport. Han er gift med Brenna Dee Fortkamp-Evensen fra Nebraska, som han traff mens han arbeidet som maskinist p\xc3\xa5 SS \xc2\xabNorway\xc2\xbb. Han har en s\xc3\xb8nn fra tidligere i Arendal.\n_START_SECTION_\nKampsport\n_START_PARAGRAPH_\nI USA drev han kampsport innen forskjellige grener, og endte opp i MMA hvor han blant annet tidligere konkurrerte i Ultimate Fighting Championship (UFC), med 11 seire og 4 tap (2009). Han ble frigitt fra kontrakten sin med UFC etter to strake tap. Han har tittelen Gladiator Challenge Heavyweight Champion, har brunt belte i kickboksing  og lilla belte i brasiliansk Jiu-Jitsu. Han var blant annet signert med NCFC Fight Management. Han var en tid basert i Las Vegas. Han gikk tidligere under navnet \xc2\xabDangerous Dan\xc2\xbb, men skiftet senere til \xc2\xabViking\xc2\xbb.'